Eduard Ojamets
Eduard Ojamets (kuni 1936. aastani Eduard Oidermann; 2. veebruar 1908 Pärnu – 27. märts 1991 Pärnu) oli eesti näitleja. Eduard Ojamets oli pärit põllutöölise perekonnast. Ta omandas alghariduse. Töötas aastatel 1924–1943 Pärnus lukksepana. Osales 1931–1940 Endla operetikooris ja sõnalavastustes, oli 1940–1945 samas näitleja ja valgustaja. 1945–1956 viibis represseerituna Krasnojarski krais. Hiljem töötas lukksepana ja laevaremontijana.